התפוצצות מכלית הדלק בקפירידזאנג'

התפוצצות מכלית הדלק בקפירידזאנג' הוא אסון שאירע ב-17 בנובמבר 2016 בעיר קפירידזאנג' שבמוזמביק. פיצוץ מכלית דלק הרג לפחות 80 אנשים ופצע למעלה ממאה נוספים.

מכלית הדלק, שנשאה כ-30,000 ליטרים של בנזין, הייתה בדרכה למלאווי, לפני שהתהפכה מסיבה בלתי ידועה, כשאחת הטענות שנחקרו היא כי המכלית נקלעה למארב. יממה לאחר ההתהפכות, בעת שתושבים מקומיים החלו לגנוב ולשאוב דלק מהמכלית, היא התפוצצה.

ב-19 בנובמבר הכריזה ממשלת מוזמביק על שלושה ימי אבל לאומיים כדי לחלוק כבוד לקרבנות האסון.

הערות שוליים

קטגוריה:אסונות ב-2016
קטגוריה:התפוצצויות מכליות דלק
קטגוריה:מוזמביק: היסטוריה
קטגוריה:2016 באפריקה